# விக்கிப்பீடியா:ஆலமரத்தடி/தொகுப்பு55

## Assessing the vitality of languages

### UNESCO's 9 Criterias

- the number of speakers;
- the proportion of speakers within the population;
- intergenerational transmission;
- attitudes to the language within the community;
- domains of use (வீடு, அரசு-சட்டம்-நிர்வாகம், ஊடகம், சமயம், கல்வி, மருத்துவம், வணிகம், அறிவியல், கலைகள், இலக்கியம்/மெய்யியல்);
- offical attitudes and policies;
- available documentation;
- use in new domains and the media;
- materials for teaching the language.  
--Natkeeran 02:13, 26 மே 2011 (UTC)  
:மிகவும் நல்ல பகிர்வு நற்கீரன். நன்றி! இவற்றை நாம் (தமிழர்களாகிய நாம்) கூர்ந்து நோக்க வேண்டும்! இவை ஏதோ பழங்குடி மொழிகளுக்கு மட்டும் அல்ல!! --செல்வா 01:44, 27 மே 2011 (UTC)  
: உண்மை செல்வா. தமிழ் ஒரு பெரிய மொழி என்று நினைத்துக்கொண்டு நாம் பாராமுகமாக இருக்கிறோம். ஆனால் உண்மையில் தமிழ் மொழியின் நிலையும் நாம் விரும்புவதுபோல் இல்லை என்றுதான் சொல்லவேண்டும். மேலே நற்கீரன் தந்துள்ளவற்றின் அடிப்படையில் தமிழ் மொழியின் போக்குகள் குறித்து முறையானவையும் முழுமையானவையுமான ஆய்வுகள் செய்யப்பட்டுள்ளனவா தெரியவில்லை. இல்லாவிட்டால் இவ்வாறான ஆய்வுகள் நடத்தப்பட வேண்டும். தமிழர் மத்தியில் இவை குறித்த விழிப்புணர்வை ஏற்படுத்துவதற்கான நடவடிக்கைகளை எடுக்கக்கூடிய இயக்கங்கள் தேவை. -- மயூரநாதன் 06:08, 27 மே 2011 (UTC)  
::தலைமுறைகளுக்கிடையே பரவுதல் மிகவும் கவலையளிக்கக்கூடிய ஒன்றாக எனக்குப் படுகிறது. இளைய தலைமுறையினர் தொழில்சார் பாடங்களுக்கே முக்கியத்துவம் கொடுப்பதும் தமிழ் பேசத்தெரிந்த பெரும்பாலோர் தமிழில் எழுதவும் படிக்கவும் அறியாதிருப்பதும் வருத்தமான விடயங்கள். பிற பட்டியலிடப்பட்டுள்ள காரணிகளும் முன்னுரிமையுடன் ஆயப்பட்டு தேவையான தீர்வுகள் நடைமுறைப்படுத்த வேண்டும்.--மணியன் 06:28, 27 மே 2011 (UTC)  
:: பெரும்பான்மை மொழிகளோடு ஒப்பிடுகையில் தமிழ் மொழி ஒரு நல்ல நிலையில் இருப்பதாகத் தோன்றலாம். ஆனால் தமிழ் மொழியின் நிலை இறங்குமுகத்திலேயே உள்ளது. உங்கள் நெருங்கிய உறாவினர்களே வேற்று மொழிகளைப் உங்களோடு பேச முற்படும் போது, தாய் மொழியில் வாசிக்க எழுத தெரியாத போது இந்த அழிவு நிலையின் உக்கிரம் உறைக்கத் தொடங்கும். சுமார் 50-60 ஆண்களுக்கு முன்பு கொழும்பின் பல பகுதிகளில் வணிக மொழியாக தமிழ் இருந்தது. இன்று அந்த நிலைமை இல்லை. தமிழ்நாட்டில் பெரும்பான்மைப் பள்ளிகள் ஆங்கில வழிக் கல்வியைப் போதிக்கின்றன. தமிழ்நாட்டில் சட்டத்துறையிலோ, வணிகத் துறையிலோ தமிழ் இல்லை. தமிழ்நாட்டு ஊடக நிகழ்ச்சிகளின் பெயரில் இருந்து, உரையாடலில் இருந்து பிற பல வழிகளில் ஆங்கிலமே ஊடுருவி நிற்கிறது. தமிழியல் மாநாடுகளில் கூடத் தமிழ் இல்லை. தமிழ் மொழிப் பேணுதலில் தமிழ்நாட்டின் முன்மாதிரி மிகக் கேவலம். கனடாவில் பிரெஞ்சுக் காரர்கள் தமது மொழியை அழிவு நிலையில் இருந்து எப்படிப் பேணினார்கள் என்று பார்க்க வேண்டும். இசுரேலில் எபிரேய மொழியை யூதர்கள் எப்படி மீட்டார்கள் என்று பார்க்க வேண்டும். வங்காள மொழியை வங்காளிகள் எந்தளவு வீச்சுடன் பாதுகாக்கிறார்கள் என்றும் பார்க்க வேண்டும். மலையாள இலக்கிய உலகின் பலத்தை நாம் பார்க்க வேண்டும். Joshua Fishman "Can Threatened Languages Be Saved" நூல்கள் ஊடாக மொழி அழிவு, மீட்பு, பாதுகாப்புக்கு பின்னால் உள்ள கோட்பாடுகளை, வியூகங்களை நாம் விளங்கிப் பயன்படுத்த வேண்டும். --Natkeeran 02:34, 28 மே 2011 (UTC)  
::: ஆம் நற்கீரன். மெத்தனமாக இருக்கவே இயலாது. இன்றைய கட்டத்தில் வணிக அளவிலோ, அரசுகளின் முடிவினாலோ மொழிகளின் நிலையில் ஒரே தலைமுறையில் பெரும் மாற்றம் நிகழக்கூடும். அதனால், அத்தகைய மாற்றம் சரிவாக அமைந்துவிடக்கூடாது என்பதில் கருத்துடன் இருக்க வேண்டும். தவிர, தமிழின் நிலை இறங்குமுகமாக இருப்பது மிக மிகக் கவலைக்குரியது. பல கூறுகள் இங்கு உறவாடி இத்தகைய சரிவை ஏற்படுத்துகின்றன. முறையாக ஆய்வு செய்து தக்க நடவடிக்கை எடுக்கவில்லை என்றால் பின்னால் ஒன்றும் செய்ய முடியாது. முன்பு ஊடகங்கள் முதலாளிகளின் கையில் இருந்ததால் மக்கள் இயக்கங்களால் ஒன்றும் செய்ய இயலவில்லை. இன்று இணையத்திலாவது நம்மால் இயக்கங்கள் நடத்தி ஓரளவு மாற்றத்தைக் கொண்டுவர முடியும். -- சுந்தர் <sup>\பேச்சு</sup> 02:57, 28 மே 2011 (UTC)  
- AFTER APARTHEID: THE LANGUAGE QUESTION
- Can Threatened Languages Be Saved?
--Natkeeran 02:40, 28 மே 2011 (UTC)  
- TEDxMumbai - Ganesh Devy - 04/03/10 - மொழி இறப்பதில்லை, மொழி கொல்லப்படுகிறது